《和尚书咏烟》
唐代·徐夤

无根无蒂结还融，曾触岚光彻底空。不散几知离毕雨，

欲飞须待落花风。玲珑薄展蛟绡片，幂历轻含凤竹丛。

琼什捧来思旧隐，扑窗穿户晓溟濛。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。